
COMUNICAT DE PRESĂ 
privind desfășurarea sesiunii de licitație PCSU aferentă trimestrului IV 2017



În zilele 12 – 13 septembrie 2017 s-a desfășurat cu succes sesiunea de licitație pe Piața Centralizată pentru Serviciul Universal administrată de OPCOM SA, pentru achiziția de către Furnizorii de ultimă instanță (FUI) a energiei electrice furnizate clienților casnici și noncasnici care au dreptul la Serviciul Universal (SU),  în trimestrul IV 2017.
Au fost tranzacționate toate cele trei produse scoase la licitație simultan (un produs bandă și două produse vârf), licitația fiind închisă după parcurgerea a 12 runde de descreștere a prețului și având ca rezultat tranzacționarea a cca. 64 % din necesarul FUI.
În perioada imediat următoare, ANRE va analiza toate datele privind achiziția de către FUI a întregului necesar de energie electrică pentru trimestrul IV 2017, atât din PCSU cât și din celelalte piețe la termen administrate de OPCOM SA, în vederea avizării tarifelor aplicabile clienților casnici și noncasnici care au dreptul la SU, începând cu 01.10.2017.

